જો તમને સચિન જેવા સારા ક્રિકેટર બનવું હોય તો તૈયાર થઈ જાઓ, કારણ કે અંધેરી સ્પોર્ટ્સ કૉમ્પ્લેક્સમાં ટૂંક સમયમાં વર્લ્ડ કપ ક્રિકેટ ગૅલેરી તૈયાર થઈ જશે. આ ગૅલેરીમાં સિનિયર ક્રિકેટરો સ્ટુડન્ટ્સને ટ્રેનિંગ આપશે. આ ગૅલેરીની જગ્યાએ સ્થાનિક રમતવીરો માટે જિમ્નૅસ્ટિક્સ, ટેબલટેનિસની જગ્યા હતી. આ જગ્યા પર સહારા વેલ્ફેર સંઘટના દ્વારા વર્લ્ડ કપ ક્રિકેટ ગૅલેરી તૈયાર કરવામાં આવતાં રમતવીરોમાં નારાજગી ઊભી થઈ હતી. જોકે શિવસેના દ્વારા જિમ્નૅસ્ટિક્સ, ટેબલટેનિસ માટે યોગ્ય સ્થળે સ્થળાંતર કરવામાં આવ્યું છે.